વિનાયક ચતુર્થીના દિવસે પ્રાતઃકાળે વહેલા ઊઠીને સ્નાન અને દૈનિક ક્રિયાઓથી નિવૃત્ત થઇ, શુદ્ધ વસ્ત્ર ધારણ કરવાં. પૂજાના સ્થાન પર પૂર્વ દિશા બાજુ મુખ રાખીને કુશના આસન પર બેસવું. પોતાની સામે બાજઠ પર સફેદ વસ્ત્ર પાથરીને તેના પર એક થાળી માં કુંકુમથી શુભ લાભ લખવું યા સ્વસ્તિકનું ચિન્હ કરવું અને તેના પર મૂર્તિ સ્થાપવી. થાળીમાં કુંકુમ અને કેસરથી રંગેલા અક્ષતની ઢગલી કરવી અને તેના પર ગણેશજી મૂકી તેમનું પૂજન કરવું. અને શુદ્ધ ઘીનો દીપક પ્રગટાવવો અને દિવસ દરમ્યાન ઉપવાસ કરીને રાત્રે ચંદ્રના દર્શન કરી ને ગણેશજીને લાડુનો ભોગ ધરાવવો અને નેત્રો બંધ કરીને પૂરી શ્રદ્ધાભાવથી ગણેશજીનો ઉપવાસ છોડવો.